CELEX: 32017R2061
Language: da
Date: 2017-11-13 00:00:00
Title: Rådets forordning (EU) 2017/2061 af 13. november 2017 om ændring af forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

14.11.2017   
            
            
               DA
            
            
               Den Europæiske Unions Tidende
            
            
               L 295/3
            
         RÅDETS FORORDNING (EU) 2017/2061
   af 13. november 2017
   om ændring af forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2017/2073 af 13. november 2017 om ændring af fælles holdning 2001/931/FUSP om anvendelse af specifikke foranstaltninger til bekæmpelse af terrorisme (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 2580/2001 (2) giver virkning til fælles holdning 2001/931/FUSP (3).
            
         
               (2)
            
            
               Afgørelse (FUSP) 2017/2073 fjerner en enhed fra den liste, der er omhandlet i artikel 2, stk. 3, i forordning (EF) nr. 2580/2001.
            
         
               (3)
            
            
               Det er nødvendigt at indføre lovgivning på EU-plan, navnlig for at sikre, at de økonomiske aktører i alle medlemsstaterne anvender den på samme måde.
            
         
               (4)
            
            
               Forordning (EF) nr. 2580/2001 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I artikel 2 i forordning (EF) nr. 2580/2001 udgår stk. 4.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Se side 59 i denne EUT.
   
      (2)  Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (EFT L 344 af 28.12.2001, s. 70).
   
      (3)  Rådets fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).